Wen met jou nuwe woorde! | Maroela Media
Taalgebruikers het met Varsgebek die geleentheid om sulke nuwe woorde, vakterme, uitdrukkings, idiome of streektaal wat nog nie in woordeboeke of ander taalbronne opgeteken is nie, by Varsgebek in te skryf. 'n Paneel kundiges sal elke maand die inskrywings beoordeel en 'n weninskrywing aanwys.
Die wins vir die taal is dat al die inskrywings aan leksikograwe voorgelê word vir moontlike opname in woordeboeke en databasisse – en so bewaar ons 'n erfenis vir die hele taalgemeenskap.
Dié toiletpapier voel soos "crincle paper"!
K · 3 jaar gelede
Ek is baie veiligheidsbewus en nou vra hulle vir my my wagwoord op Varsgebek
nie eers my eie huismense ken dit nie. Maroela verskaf asb `n pos adres. Dankie
Daar is ongelukkig nie 'n posadres waar jy kan inskryf nie.
Jy kan 'n wagwoord opstel wat jy slegs vir Varsgebek (VivA-Afrikaans) gebruik, dit hoef nie dieselfde te wees as enige ander wagwoord wat jy gebruik nie. Jy moet jou eie profiel skep voor jy kan deelneem, en daar kan jy self jou eie wagwoord kies: http://www.viva-afrikaans.org/user-registration
Dit is n fantastiese idee!!!
ons moet meer kompetisies en samekomste he vir Afrikaans Sommer ook met sulke oulike pryse vir ons kinders
Dries Laas · 3 jaar gelede
Ek het twee goete om in te stuur:
1.Moet net nie *MANDIEKIES kry nie .Wanneer iemand heftig reageer of ontsteld is
het my skoonpa die persoon gemaan deur die woord mandiekies te gebruik.
2 As iemand jou verkeerd opvryf dan trek hy of sy die *VERKEERDE leisel
W. Caudron · 3 jaar gelede
Oorsprong woord BAKGAT.
Dr. Anton F. Prinsloo dink die, woord "bakgat" het iets te make met mond en kaak. Maar ek het dalk een beter verklaring. Ek het die woord bakgat eers gehoor in die jaar 1952 in een klein dorpie naby Brugge (wes vlaanderen).
Die ou boeremense van daardie streke het in die kroeë 'n bakspel gespeel. Hulle het met een "stuiwer" (metale skyfie) naar een tafel gegooi met een klein ronde gat daarin. Die doel was om die stuiwer in die gat te laat beland waar die stuiwer dan in een bak geval het. Omdat baie van die spelers en toeskouers een entjie van die tafel gestaan het, het iemand wat meer naby die bak was "bakgat" geroep as iemand suksesvol was.
Die spel kan ook gespeel word met spanne, waar 'n maat jou stuiwer een duw in die regte rigting kan gee (dink aan rolbal en jukskei).
Die seemanne wat naar S. A. gekom het, was meesal van die kusstreke van holland en vlaanderen. Die mense het in en rond die hawekroeë rondgehang tot hulle aangewerf is.